Edvard Fliflet Bræin
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk 1950–2000,Norske klassiske komponister og verker 1950–2000
Edvard Fliflet Bræin var en norsk komponist og dirigent. Bræins aller mest kjente verker er sangen Ut mot havet og operaen Anne Pedersdotter.
Bræin ble utdannet ved Musikkonservatoriet i Oslo 1942–1945. Han studerte komposisjon med Bjarne Brustad i Oslo og med Jean Rivier ved konservatoriet i Paris 1950–1951. Han tok organisteksamen i 1943 og debuterte som dirigent med Musikselskabet Harmoniens Orkester i Bergen i 1947. Han var sønn av Edvard Bræin og far til Hans Christian Bræin. Komposisjoner  tre symfonier (1950, 1954 og 1968)  Ouverture, Serenade, Adagio for strykeorkester   Symfonisk forspill (1960)  Largo for strykeorkester (1962)  Tordiveln og fluga (1962)  Serenade for bratsj og orkester (1947)  Capriccio for klaver og orkester (1958)  Divertimento for fløyte og orkester (1959) De glade musikanter (1948) for klarinett, fiolin, bratsj og cello  Divertimento (1962) for klarinett, fiolin, bratsj og cello  Trio for fiolin, bratsj og cello (1964)  To operaer, begge med libretto av Hans Kristiansen:   Anne Pedersdotter etter Hans Wiers-Jenssens skuespill (1970)  Den stundesløse etter Ludvig Holbergs skuespill (1974)  I tillegg har han skrevet en lang rekke ypperlige mannskorsanger, arrangementer for orkestre av egne sanger og folketoner fra Nordmøre. Mest kjent av disse er Ut mot havet (1948) Les mer i Store norske leksikon Edvard Fliflet Bræin i Norsk biografisk leksikon klassisk musikk i Norge Litteratur Henriksen, Jan Hartvig: "Edvard Edvard Fliflet" i Bækkelund, Kjell, red.: Norske komponister, 1977, 42-52, isbn 82-10-01549-4 Aksnes, Hallgjerd m.fl., red.: Norges musikkhistorie, b. 5, 2001, 123-26, isbn 82-03-22407-5, Finn boken  Grinde, Nils: Norsk musikkhistorie, ny utg., 1993, isbn 82-91379-00-9, Finn boken  Holbæk-Hanssen, Hilde: "Edvard Fliflet Bræin : indigenous opera" i Listen to Norway 3, no. 2 (1995), 26-27 Stokke, Ole Kristian: "Musikanter fra Kristiansund : Edvard Fliflet Bræin (1924-1976)" i Årbok for Nordmøre 2000, 36-49